সরকার ছাত্রশিবিরের দাবিকে উপেক্ষা করে শিবির সভাপতিকে নিঃশর্ত মুক্তি না দিয়ে মামলার পর মামলা দিয়ে রিমান্ডের নামে নির্মম নির্যাতন অব্যাহত রাখল। ছাত্রশিবির বাধ্য হয়ে পুনরায় ১০ এপ্রিল শিবিরের সভাপতির নিঃশর্ত মুক্তি ও রিমান্ডের নামে নির্যাতনের প্রতিবাদে দেশব্যাপী বিক্ষোভ মিছিল ও ১১ এপ্রিল হরতালের আহ্বান করে। সমগ্র জাতি প্রত্যক্ষ করেছে যে সরবভাবে ছাত্রসমাজ ছাত্রশিবিরের আহ্বানে সাড়া দিয়ে হরতাল সফল করেছে। এ হরতালে জাতীয়তাবাদী ও ইসলামী শক্তির পক্ষের ছাত্র সংগঠনগুলো সমর্থন দেয়। বাংলাদেশ সৃষ্টির ইতিহাসে এই পর্যন্ত কোন ছাত্রসংগঠনের সভাপতির মুক্তির দাবিতে এই প্রথম স্বতঃস্ফূর্ত হরতাল। প্রিয় নেতার মুক্তির দাবিতে সরকারের অন্যায়ের প্রতিবাদ করায় শান্তিপূর্ণ মিছিল সমাবেশ থেকে গ্রেফতার করা হয় অসংখ্য ছাত্রকে। সরকারের প্রত্যক্ষ ইশারায় ১২০টি মামলা তার নামে দেয়া হয়েছে, আরো শত শত মামলা রেডি করা হচ্ছে দেশের বিভিন্ন জেলায়। এ পর্যন্ত ৪৫ দিন রিমান্ড দেয়া হয়েছে। ২০ নভেম্বর আরো ১৭ দিনের রিমান্ড চেয়েছে প্রশাসন। তিনি শারীরিকভাবে খুবই অসুস্থ, তার শারীরিক অবস্থার এমন হয়েছে যে তাকে পাঁজাকোলে করে আদালতে আনতে হয়েছে; নির্যাতনের মাত্রারিক্ততায় তরল খাবার গ্রহণের শক্তি পর্যন্ত হারিয়ে ফেলেছেন। সীমাহীন নির্যাতনে তিনি অজ্ঞান হয়েছেন বেশ কয়েকবার। হাতের নখ উপড়ে ফেলা হয়েছে। নির্যাতনের অসহ্য যন্ত্রণায় কাতরাচ্ছেন এ প্রিয় নেতা। আসলে তারা কী জানতে চায় শিবির সভাপতির কাছ থেকে। কোথায় তাদের শক্তির উৎস? কোথায় তাদের টাকার উৎস? দিবালোকের ন্যায় শিবির জাতির কাছে স্পষ্ট করতে চায় আমাদের শক্তির উৎস হলো মহান আল্লাহতায়ালা। আল্লাহ যদি কারো জিম্মাদারি হয়ে যান তাদের কি আর কোন ভয় থাকে? ক্লান্তি অবস্বাদ থাকে! শিবিরের অর্থের উৎস হলো তার জন শক্তিদের বে- হিসেবে সংগঠনের জন্য নিজের দান। আরো নির্যাাতন! এ সংগঠনের জনশক্তির জানা আছে দ্বীনের পথে অবিচল থাকার অপরাধে রাসূলের সাহাবীদের জীবনে নির্মম নির্যাতনে ও আল্লাহর ওপর দৃঢ়তা ও তার সাহায্যের উপমা। সাইয়্যেদ কুতুব শহীদ ও জয়নাব আল গাজ্জালীর মতো জিন্দা দিল আপসহীন মর্দেমুজাহীদের উদ্দীপ্ত প্রেরণার বাতিঘর। নির্যাতন নিষ্পেষণ করে কোন ব্যক্তিকে চিরতরে নিঃশেষ করা যায় কিন্তু তার আদর্শকে শেষ করা কখনো সম্ভব নয়। আমাদের সকল জনশক্তির ধমনীতে শহীদের রক্ত। ছাত্রশিবিরের শত তরুণ জিন্দা দিলের তপ্তরক্তে আমরা খরিদ করেছি জনপদ থেকে জনপদ। আমাদের আদর্শ হচ্ছে কালজয়ী আদর্শ মুহম্মদ (সা)-এর আদর্শ। যুগে যুগে এ আদর্শকে যারা শেষ করতে সিদ্ধান্ত নিয়েছে তারাই ইতিহাসের অতল গহবরে নিমজ্জিত হয়েছে, হয়েছে ঘৃণিত বিকৃত লাঞ্ছিত ও অপমানিত।